„Suvremeni pristup liječenju upalnih bolesti crijeva“ – sažetak predavanja

Upalne bolesti crijeva kronične su upalne bolesti probavnog sustava nepoznatog uzroka. Bolest se može pojaviti u bilo kojoj dobi no najčešće se bolest javlja u mlade, radno sposobne populacije. Posljednjih godina došlo je do značajnog pomaka u pogledu jasnog definiranja ciljeva liječenja i načina praćenja bolesnika, a sve u svrhu spriječavanja komplikacija bolesti. Tako se danas teži postizanju cijeljenja sluzničkih lezija uz održavanje normalne kvalitete života kao temeljnom cilju liječenja uz praćenje po prinicipu „tight control“ u jasnim vremenskim okvirima uz pravodobno intenziviranje terapije kako bi se postigao i održao cilj liječenja odnosno normalna kvaliteta života bolesnika uz cijeljenje sluzničkih lezija na endoskopiji.